लिखा- TV एड देखकर तुम्हें याद करता हूं, अगला ईस्टर तुम्हारे साथ मनाऊंगा
Sukesh Chandrasekhar Easter Letter; सुकेश चंद्रशेखर ने जेल से जैकलीन फर्नाडिंस को फिर से एक खत लिखा है। उसने खत के जरिए जैकलीन को ईस्टर विश किया है। सुकेश ने खत के जरिए कहा,"माई बेबी, माई रैबिट, मैं तुम्हें इस ईस्टर के मौके पर काफी ज्यादा मिस कर रहा हूं
सुकेश चंद्रशेखर ने जेल से जैकलीन फर्नांडीज को फिर से एक खत लिखकर ईस्टर विश किया है। इसमें लिखा- जब भी मैं TV का एड देखता हूं, मुझे तुम्हारी याद आने लगती है। मैं उसके बाद सिर्फ तुम्हारे बारे में ही सोचता हूं। तुम्हें पता भी नहीं है कि तुम कितनी खूबसूरत हो। इस पूरे प्लेनेट पर तुमसे सुंदर कोई नहीं है। माई रैबिट..मेरा बच्चा, मैं तुम्हें बहुत प्यार करता हूं।
200 करोड़ के मनी लॉड्रिंग केस में दिल्ली के मंडोली जेल में बंद सुकेश चंद्रशेखर के वकील अनंत मलिक ने इस खत को जारी किया है। इसमें ठग ने लिखा है- मैं तुम्हें इस ईस्टर के मौके पर काफी ज्यादा मिस कर रहा हूं। मुझे याद है कि ईस्टर के मौके पर कैसे तुम बच्चों की तरह अंडो को तोड़ा करती थी और फिर उसमें कैंडिज डाला करती थी। ये तुम्हारी फेवरेट फेस्टिवल में से एक है। मैं वादा करता हूं कि अगला ईस्टर तुम्हारे लाइफ का सबसे बेस्ट पल होगा।
गाना सुनते हुए जैकलीन को याद करता है सुकेश
सुकेश ने अपनी खत में लिखा- ऐसा कोई पल नहीं है जब मैंने तुम्हारे बारे में न सोचा हो। मुझे पता है कि तुम भी मेरे बारे में ऐसा ही सोचती हो। तुम्हारे इस खूबसूरत दिल में क्या है, मुझे अच्छी तरह पता है। मैं अभी 'तुम मिले दिल खिले' का नया वाला वर्जन सुन रहा था, ये गाना सुनकर मुझे तुम्हारी याद आ रही थी।' सुकेश यहां 1994 की फिल्म क्रिमिनल के फेमस गाने की बात कर रहा है।
अपने बर्थडे पर जैकलीन को मिस कर रहा था सुकेश
सुकेश ने इससे पहले 25 मार्च को अपने जन्मदिन के मौके पर जैकलीन के नाम एक खत लिखा था। उस खत में उसने लिखा था- माई बेबी जैकलीन, मेरी बोम्मा, अपने बर्थडे पर मैंने तुम्हें बहुत ज्यादा मिस किया। मैंने अपने आसपास तुम्हारी एनर्जी को मिस किया। मेरे पास कहने के लिए शब्द नहीं हैं, लेकिन मैं यह जानता हूं कि तुम्हारा प्यार मेरे लिए कभी खत्म नहीं होने वाला है। मुझे किसी प्रूफ की जरूरत नहीं है, मेरे लिए इतना ही काफी है बेबी।
तुम जानती हो कि मैं तुमसे कितना प्यार करता हूं। मेरे जीवन में तुम्हारा प्यार और तुम्हारी मौजूदगी मेरे लिए बेस्ट गिफ्ट है। लव यू माई बेबी, अपना दिल देने के लिए शुक्रिया। अपने समर्थकों और परिवार को भी धन्यवाद देता हूं, जिन्होंने जन्मदिन पर मुझे बधाई दी। मुझे इतने बधाई पत्र मिले, इसलिए खुद को भाग्यशाली मानता हूं। धन्यवाद , सुकेश चंद्रशेखर।
200 करोड़ मनी लॉन्ड्रिंग केस में आरोपी है सुकेश
पिछले साल ED ने सुकेश चंद्रशेखर और अन्य के खिलाफ 200 करोड़ रुपए के मनी लॉन्ड्रिंग मामले में चार्जशीट दाखिल की थी। आरोप के मुताबिक, सुकेश ने तिहाड़ जेल में सजा काटते हुए एक कारोबारी की पत्नी से जबरन वसूली की थी।
इस केस में ED ने जैकलीन फर्नांडीज और नोरा फतेही को गवाह के तौर पर दर्ज किया था, इसलिए उन्हें जांच एजेंसी बार-बार पूछताछ के लिए बुलाती रहती है। सुकेश, जैकलीन और नोरा के अलावा चाहत खन्ना और निक्की तंबोली को भी अपने जाल में फंसाने की कोशिश कर चुका है। हालांकि, इन सभी एक्ट्रेसेस ने सुकेश के खिलाफ अपना बयान दर्ज कराया है। सबका एक ही मानना है कि सुकेश ने उनके साथ धोखाधड़ी की है।
जैकलीन ने कहा- सुकेश ने गुमराह किया, जिंदगी नर्क बना दी
18 जनवरी 2023 को जैकलीन फर्नांडीज दिल्ली के पटियाला हाउस कोर्ट में पहुंचीं थीं। इस दौरान उन्होंने कोर्ट में कहा कि सुकेश ने उनकी भावनाओं के साथ खिलवाड़ किया। जैकलीन ने कोर्ट में कहा- 'सुकेश ने मुझसे कहा था कि वह मेरा बहुत बड़ा फैन है। फिर उसने मुझसे कहा कि मुझे साउथ इंडिया में भी फिल्में करनी चाहिए।'
जैकलीन ने आगे कहा 'सन टीवी के मालिक के तौर पर उसके पास कई प्रोजेक्ट थे। फिर उसने मुझसे कहा कि हमें साउथ की फिल्मों में एक साथ काम करना चाहिए। उसने मुझे गुमराह किया। उसने मेरा करियर और मेरी जिंदगी दोनों बर्बाद कर दीं।'
हालांकि सुकेश का कहना है कि वो और जैकलीन एक बेहद सीरियस रिलेशनशिप में थे और जल्द ही शादी करने वाले थे।
इस केस से जुड़ी ये खबरें भी पढ़ें..
1.लाखों के कपड़े,जूते पहन पेशी पर पहुंचा सुकेश:कोर्ट के बाहर बोला- जैकलीन का मनी लॉड्रिंग केस से कोई संबंध नहीं
ठग सुकेश चंद्रशेखर की ED रिमांड तीन दिन के लिए बढ़ा दी गई है। कोर्ट में पेशी के वक्त उसने जैकलीन फर्नांडीज के बारे में बात की है। उसने कहा है कि जैकलीन का 200 करोड़ के मनी लॉड्रिंग केस से कोई संबंध नहीं है। पूरी खबर पढ़ें